《感春三首用退之韵 其三》
宋代·程俱

春光浩无边，淡沲周八极。向来游乐地，鼙鼓森矛戟。

贱贫非所叹，税驾无安席。常虞风涛际，咫尺燕越隔。

却笑同谷翁，哀歌谅何益。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。